EN ORIGINALSERIE FRA NETFLIX
Takk for at du kom så fort.
Jeg hadde ikke lagt noen planer for klokken 03.27.
Vær så god. Du blir med Omar inn.
Han vil nok være mer komfortabel med menn.
- Og Olivier? - Sønnen hans er syk, han kommer.
Dette ser ikke bra ut.
Det skjedde for tre timer siden, og fyren er her allerede?
Han nektet å bli undersøkt av lege, så de brakte ham rett hit.
Statsadvokaten ringte for å sjekke hvordan det går. Dette blir ikke lett.
Jeg kommer til å trenge litt kaffe.
Pokker ta!
Reparatøren kommer ikke hit før i morgen.
Jeg husker ikke å ha ringt deg.
Omar gjorde det.
Klokken er 03.28. Avhøret begynner med førstebetjent Sarkissian
og overbetjent Matif.
Vi lurer på hvorfor du rømte.
Jeg løp da jeg så to menn storme mot meg.
De gikk kledd i svart, og den ene bar hette.
Jeg visste ikke at de var politimenn.
- De var sivilkledde. - Jeg ble redd. Jeg rømte ikke.
Du fikk deg litt frisk luft.
Jeg hadde drukket litt og ville vente før jeg kjørte.
Så dere arresterte alle de fulle fyrene i Marais-distriktet?
De hadde ikke blodflekker.
- Det er mitt eget blod. - Fra en slåsskamp?
Nei, fra da kollegaene deres la meg i bakken.
Har noen snakket med kriminalvernet om blodet?
Ja, jeg ringte dem. Han strittet imot da de arresterte ham,
men de er usikre på om han skadet seg da han falt.
- De sa du blødde allerede. - Flott...
Vel, de lyver.
Laben vil finne ut hvem blodet tilhører. Tror du han var full?
Han ser ut til å ha svar på alt. Jeg hater det.
Jeg er lei av denne lille leken.
Jeg har hatt på håndjern i to timer uten noen forklaring.
Jeg vil bli ferdig her og dra hjem til kona og barna mine.
- Jeg er her uten grunn. Si det. - Hold advokaten din utenfor dette.
Jeg vil snakke med deg.
De trakk meg ut av senga for dette, så nå som jeg er her,
vil jeg få valuta for pengene.
Kan dere begynne med å fortelle meg hvem jeg visstnok skal ha drept?
Rundt 00.30 fant vi noen ved navn Rémi Fabretti, bevisstløs og alvorlig skadet,
på gaten Pot de Fer i 4. arrondissement.
Ifølge den foreløpige rapporten hadde han flere sår i ansiktet
og over hele kroppen etter å ha blitt banket opp.
Offeret døde på veien til sykehuset.
Hvor fikk du tak i den?
Fra automaten.
Ta den, jeg henter en til.
Takk. Hvordan har Leo det?
Han kastet opp alt han hadde i seg. Det må være et alvorlig magevirus.
Ikke våg å ta med det hit.
Herr Lacombe, kjenner du denne mannen?
LEGITIMASJON RÉMI FABRETTI
Nei, jeg kjenner ham ikke.
Er du sikker?
Det er et eldre bilde.
Vi har også bilder av liket hans, men de vil du ikke se.
Jeg har aldri sett ham før.
Hvordan går det?
Som om en sak som ble kastet på oss midt på natten. Du har ikke gått glipp av noe.
Advokaten han har fått, ser enda verre ut enn ham.
Herr Fabrettis lik ble funnet et par minutter etter han ble angrepet.
Politiet dukket opp klokken 00.35.
Og åtte minutter senere, klokken 00.43, ble du arrestert mens du rømte...
Jeg rømte ikke.
Akkurat, unnskyld.
Mens du gikk tur etter en fuktig middag.
Hvor var du klokken 00.30?
Jeg husker ikke. Jeg forlot restauranten rundt...
Klokken 23.45. Og deretter?
Så spaserte jeg.
Det virker ikke som du prøvde å skynde deg hjem til familien din.
Som sagt hadde jeg drukket litt...
Hvilken gate gikk du i?
Jeg vet ikke... Jeg bor i utkanten av byen og drar aldri dit.
Så du kan ikke fortelle oss hvor du var i løpet av hele den timen?
Et svakt og ukontrollerbart alibi.
Pisspreik er en mer passende beskrivelse.
Jeg var ikke innblandet i noe av det. Hvorfor skulle jeg angrepet ham?
Herr Fabretti tilbrakte kvelden i en bar like ved der han ble funnet.
Access. Har du hørt om den?
Jeg har aldri vært i det området.
Mesteparten av Access' gjester er homofile. Eller LHBT, bør jeg si.
Herr Fabretti var en stamgjest. Han kan ha blitt skygget etter han dro derfra.
Eller han kan ha bråkt med noen utenfor.
Alle foreningene skriver om dette på Twitter og Facebook.
Er det derfor statsadvokaten maser på oss?
Han vil komme med en pressemelding der han sier at han har en mistenkt i varetekt.
Alle angrepene de siste månedene...
- Han vil sette et eksempel. - Akkurat.
- Ble han sett i nærheten av åstedet? - Så langt har vi ingenting.
Et overvåkningskamera viste en kvinne gå forbi rett før angrepet.
Hun kan være et potensielt vitne, men vi har ikke klart å identifisere henne.
Dere tror jeg drepte denne fyren fordi han er homofil?
Bra, vi forstår hverandre.
Plager tanken på to menn eller to kvinner sammen deg? Noen tanker?
- Dette er latterlig. - Svar på spørsmålet.
Jeg tenker ikke på det.
Jeg kjenner ham ikke, og jeg blåser i at han er homofil!
Var det derfor dere pågrep meg? Ser jeg ut som en homofob?
Aner ikke. Hvordan ser en homofob ut?
Fortell, sir. Hvordan ser en homofob ut?
Eller en antisemitt?
Eller en rasist?
Det skal jeg si. De glir inn i mengden. De kjører ordinære biler
og har bilder i lommebøkene sine, akkurat som alle andre.
Det er noe annet å slå i hjel noen på grunn av hvem personen er.
Vanligvis ønsker vi å finne ut hvorfor lovbruddet ble begått.
Vi prøver å forstå hvorfor individet utførte ugjerningen.
Ofte oppdager vi formildende omstendigheter.
Avdekk og tilgi.
Men ikke i natt.
Det er ingenting å avdekke eller tilgi.
Det er en skjerpende omstendighet.
Det er sent. Hvis ikke dere har noe som knytter klienten min til angrepet,
kan vi dra hjem og legge oss.
Bortsett fra manglende alibi, blodflekken og hans mistenkelige adferd?
Vi nærmer oss.
Vennligst fortell oss om kvelden din, herr Lacombe.
Du feiret noe med kollegaene dine?
Ja, salgsresultatene til teamet mitt.
Vi har hatt et vellykket kvartal, selv om markedet ikke er så godt nå.
Vi måtte slippe oss litt løs.
- Hva selger dere? - Vinduer.
PVC, tre, tekniske materialer. En hel rekke produkter.
Hvem deltok i middagen?
Hele teamet: fem selgere og meg. Jeg oppga navnene deres da jeg ble arrestert.
- Er alle menn? - Ja, tilfeldigvis.
Vi snakket med servitøren på restauranten.
Det høres ut som dere plaget henne mye med kommentarer om brystene hennes.
- En fyr tafset også. - Som sagt trengte gutta å slå ut håret.
Helt siden vi ble kjøpt opp av danskene, har salgsmålene våre vært latterlige.
Jeg vet de ikke oppførte seg pent på restauranten, men de var ikke fæle.
Hva er poenget ditt?
Servitøren sa også at du utbrakte en skål der du ropte:
"Vi skal pulverisere de homsene."
Hvem er homsene?
Franck Mangins salgsteam.
Det er en liten lek vi leker.
De har hatt bedre resultater de siste to årene, og i år kan vi faktisk slå dem.
Og de er alle homofile?
Nei, selvsagt ikke.
- Vi sa det uten grunn. - Uten grunn...
Som i WhatsApp-gruppen du og teamet ditt bruker til å kommunisere.
- Gjenkjenner du telefonen din? - Den er privat, du kan ikke gjøre det.
- Og koden min? - Sjefen din ga den til oss.
Hvorfor plager det deg? Har du noe å skjule?
Nei.
La meg lese opp noen av tingene
du og salgsteamet ditt sier.
Og du kan fortelle meg om det også er "uten grunn".
Den 13. februar:
"Drit og dra, din store homse.
Det er din tur til å føre referat denne uken."
Nei, men...
Den 2. april:
"Vi skal pulverisere de homsene."
Jeg tipper du sikter til det andre salgsteamet her.
Deretter, for fire dager siden:
"Han ville helt sikkert ha foretrukket en stor pikk opp i ræva."
Greit, vi tar hintet.
Jeg leser ikke dette for moro skyld, herr Lacombe.
Det gjør meg kvalm.
Og jeg støtter ikke alt det pisset om politisk korrekthet,
der vi ikke får si noe om noen.
Men det jeg vet,
er at seks menn som er i stand til å skrive slike ting,
og som ender opp fulle i et homsestrøk, ber om bråk.
Så, Lacombe,
vi vil vite om dere faktisk ønsket å "pulverisere en homse" i natt.
Hva skjedde?
Dere var ute og gikk og så ham kysse en fyr.
Det gjorde dere kvalme, så dere banket ham opp?
Hør her, det faktum at det er spor
av homofobi i firmaet hans, gjør ham ikke til en drapsmann.
"Spor av homofobi." Du er litt av en poet.
Spar kommentarene dine til slutten av avhøret.
Dere vet det er slik overalt.
Folk sier ting uten å innse det.
Toalettveggene deres er sikkert dekket av lignende ord.
Det er slik verden funker.
"Det er slik verden funker"?
"Indre blødning, trolig på grunn av flere brukne ribbein.
Antatt brudd på en halsvirvel,
flere hodeskader, ødelagt kragebein..."
- Er det virkelig nødvendig? - Jeg mener det, ja.
Etter at du har sonet 15 år for drap,
vil kanskje ikke verden lenger "funke" slik.
Hva skal du fortelle statsadvokaten?
Vi har ingen sikre bevis, og fyren er ikke i nærheten av å sprekke.
Du vet...
Det føles som jobben deres ikke er veldig ulik min.
Alt dere må gjøre i natt,
er å selge at det var jeg som drepte den mannen.
Så la meg gi dere noen råd.
Siden levebrødet mitt er salg, og jeg er veldig flink til det.
Vi er lutter øre, mester.
K-F-B.
Det er salgsteknikken vi lærer ferskingene i firmaet mitt.
K står for karakteristikker.
Man må alltid begynne med å beskrive produktet.
Dere har en skikkelig godbit.
En vanlig fyr som mister kontrollen, et ordinært monster. Det vil glede folk.
F står for fordeler.
Kunden må se hvorfor disse karakteristikkene er nyttige.
Det er også opplagt. Saken løses samme natt.
Det betrygger folk, og hele historien står i avisen.
Kort sagt: Alle blir fornøyd.
Problemet ligger ved B-en.
B for bevis.
Dere må bevise at produktets fordeler eksisterer for å lykkes.
Det kan gjøres med en demonstrasjon eller positive kundeanmeldelser.
Det er den kinkige delen.
For dere har ingenting.
Ikke et snev av bevis.
Ingen bevis,
ingen salg.
La oss begynne på nytt.
La oss ta en pause.
Avhør avbrutt klokken 05.13.
Takk.
Jævelen takler press godt. Vi kommer til å være her i hele natt.
Takk.
Går det bra?
Ja. Alt har gått helt utmerket siden jeg kom tilbake.
På grunn av Audrey?
Ting vil roe seg ned.
I mellomtiden får jeg ikke gå inn i avhørsrommet.
Jeg vet ikke helt.
Kanskje jeg kom tilbake for tidlig.
Du bør la oss ryste ham litt mer.
Uskyldige folk glemmer ikke ting når det er beleilig for dem.
Dere kom ingen vei, Gérard.
Man må tre til siden når ting ikke funker med en mistenkt.
Det stemmer. Forhåpentligvis finner de offerets blod på ham.
Ja, hvis det er Fabrettis blod, da.
DNA-resultatet er først klart om to dager. Statsadvokaten venter ikke så lenge.
Har de fått identifisert det potensielle vitnet?
Nei, ikke ennå. Statsadvokaten har ødelagt for oss.
Syns du vi bør løslate ham?
Det er opp til deg. Du er teamlederen.
Takk for støtten.
Solen står opp om en time, og han vil ha en mistenkt.
Gi ham denne fyren for å glede journalistene,
så får han ta en avgjørelse med dommeren senere.
Og hva om han bare var på feil sted til feil tid?
I natt tror jeg den beskrivelsen passer best til Rémi Fabretti.
Og han kom seg ikke opp.
Hva tror du?
Jeg tror du bør slutte å be om andres mening.
Du har prøvd å gjøre denne jobben fra baksiden av speilet,
men det funker ikke slik.
Du er lagkapteinen, ikke treneren.
Lagkapteinen spiller på banen.
Herr Lacombe, håper du fikk hvilt deg litt i løpet av pausen.
Klokken er 05.30. Jeg er inspektør Larsen, her med overbetjent Serra.
Vi vil nå fortsette dette avhøret.
Dette blir gøy.
Håper ikke det var en tabbe å støte vekk Audrey.
Denne jobben er vanskelig nok, vi bør ikke dolke hverandre i ryggen.
Hun ødela nesten for oss under Weber-saken, husker du vel?
Og se hvordan hun er mot Laetitia.
Tror du vi er idioter?
- Vi vet hva du driver med. - Hva mener du?
De krangler, og du gjør ingenting. Ser du ikke at Laetitia lider?
- Hun er ei stor jente, hun klarer seg. - Det er jeg ikke så sikker på.
Du vil la ting gå skeis så du kan bli teamleder. Bare prøv å si meg imot.
Uansett bestemmer direktøren hva som vil skje.
Forklaringene dine har vært helt troverdige opp til nå.
Kanskje du bare vandret rundt etter at du forlot restauranten,
kanskje du ble skadet under arrestasjonen,
kanskje du var uheldig i natt.
Du tror på meg?
Nei.
Jeg tror du lyver fordi du vet at livet ditt står på spill.
Hele teamet mitt gjør det, inkludert sjefene våre.
I så stor grad at du vil bli korsfestet. Vi må tiltale noen.
Vi vet begge det, og allikevel fortsetter du å komme med tvilsomme forklaringer.
Men det er sannheten.
I så fall er det én av to ting.
Enten drepte du Rémi Fabretti og kjøper deg litt tid,
eller så skjuler du noe.
Noe som skremmer deg mer enn en drapsetterforskning.
Få ting er så mektige.
Noe som får meg til å tro at overbetjent Matif tok feil tidligere.
Denne historien er personlig.
La meg bare spørre deg igjen:
Kjenner du offeret, Rémi Fabretti?
Vennligst svar på spørsmålet.
Nei, jeg kjenner ham ikke.
Jeg er faktisk ny her.
Men jeg har lagt merke til noe.
De som har sittet på plassen din tidligere,
sliter med hvem de er og hvem andre vil at de skal være.
- Presset er stort. - Jeg vet ikke om dette fører noe sted.
Hva vet du om press?
Jeg spiller en rolle som granskes på daglig basis.
Behovet for å holde mål, skjule tvilene sine,
frykten for å skuffe...
...de få øyeblikkene der man kan puste ut og være seg selv.
En luksus vi sjelden har råd til.
Hvem er du innerst inne?
En sint flokkleder, slik vi har fremstilt deg som?
Eller en sjef som er besatt av mål? En kjærlig familiemann?
Alt sammen på en gang?
Eller noe annet?
Jeg skal ikke lese opp de tingene fra labrapporten
som kollegaene mine har forklart i detalj.
Men det den også nevner,
er at Rémi Fabretti hadde seksuelt samkvem rett før han døde.
Det er mange små gårdsplasser bak baren der stamgjester
liker å møtes for å "bli bedre kjent".
Hvorfor sier du det?
Jeg kjente som sagt ikke til det stedet.
Mer spesifikt viser samkvemmet spor av spytt
rundt offerets kjønnshår og genitalier.
Jeg lurer på om disse sporene tilhører deg.
Vi trenger bare å sammenligne DNA-ene for å finne det ut.
Dere bløffer garantert.
- Hun tar en stor sjanse. - Han er helt satt ut.
Vi mottar snart resultatene.
Dette er galskap.
For en time siden var jeg en homofob kødd, og nå sier du
at jeg er en homofil mann som sugde en fyr rett før han ble drept.
Det er...
Så dette er jobben din?
Du...
Du setter merkelapper på folk og ser hva som holder vann.
La oss si at du dro til baren etter middagen.
Seriøst?
Du så Rémi Fabretti, eller kanskje dette var deres første møte.
Det er ikke sant. Jeg har aldri vært i det området eller truffet den fyren.
Jeg har vært gift i 11 år.
Jeg har to vakre døtre.
Jeg har bedre ting å gjøre enn å danse i en helvetes bar og gjøre slike ekle ting.
Så du kjenner til denne baren?
- Nei, jeg sa jo det. - Men du vet at den har dansegulv?
Alle homsebarer har vel det?
Eller kanskje jeg gikk forbi den uten å innse...
Access har ugjennomsiktige vinduer. Man kan ikke se inn fra gata.
Han dro til baren.
De viste bildet hans i baren etter at han ble arrestert. Ingen gjenkjente ham.
Dette er galskap.
Fullstendig galskap.
Alle har rett til et privatliv.
Vanligvis er det din sak.
Men en mann ble drept i natt.
Jeg ønsker å finne ut hva som skjedde, og jeg trenger din hjelp.
Fortell meg om døtrene dine.
Hvor gamle er de?
Hva er navnene deres?
Tenk på dem, tenk på kona di.
Politiet vil endevende hjemmet ditt og stille dem spørsmål.
Spørsmål som kan være urovekkende.
Denne opplevelsen vil sette sitt preg på dem.
Du kan spare dem for det ved å snakke nå.
Det er Salomé.
Salomé og Nina.
Salomé er ni, og hun elsker hester.
Det virker som det er det eneste hun liker.
Hvis dere så rommet hennes...
De er overalt. På tapetet, putene og gardinene.
Og Nina er fem.
Hun har begynt å lære å lese.
Hun insisterer på å lese til meg hver kveld.
Men jeg ser at hun kan historien utenat.
Jeg er veldig glad i dem.
Hver gang jeg ser på dem...
...får jeg en klump i halsen.
Det må være vanskelig å holde ting adskilt.
Du har familien og kollegaene dine,
samt ditt andre liv.
- Jeg føler meg ikke bra. - Kan vi ta en pause?
Nei, det kan vi ikke.
Hvis du har noe å si, si det nå.
Det er fortsatt 24 timer igjen av varetekten.
Det gir oss tid til å grave opp dritt.
Vi vil snu livet ditt på hodet og finne noe.
Døtrene dine må ha historier.
En detalj du overså.
Det er ikke nødvendig.
Dere kan fortsette å avhøre folk, se på overvåkningsopptak, finne spor.
Dere vil ende opp med å finne noen som støtte på disse gutta.
Du så dem.
Nei.
Du var sammen med offeret da det skjedde. Du så det.
- Nei, det stemmer ikke. - Bare du kan hjelpe oss.
Jeg kan ikke det.
Da mister jeg alt. Jobben min, familien min.
- Gjør det for Rémi Fabretti. - Gjør det for din egen del.
Er du ikke lei av å lyve for alle?
Selv om jeg var slik, hvem sier at dere vet hva som er best for meg?
Men det spiller ingen rolle fordi ingenting av det er sant.
Her.
Hvorfor takket du nei til å bli undersøkt av lege? Du er skadet.
Har du noe å skjule?
Liker du ikke leger?
Liker du ikke å være naken foran fremmede?
For ikke å kaste bort tid.
Ta av deg skoene.
Hva behager?
Skoene dine. Ta dem av. Sokkene dine også.
Hun har gått fra vettet.
Det er latterlig. Dere kan ikke kroppsvisitere ham.
Jeg vil bare se føttene. Det skader neppe verdigheten hans.
Jeg vil holde deg her.
Selv om det blir det siste jeg noensinne gjør i løpet av karrieren.
Bør vi stoppe dette?
Nei, vent litt.
Neglelakken min beviser ingenting.
Den er fin.
Hvordan får den deg til å føle? Jeg har aldri på meg det.
Den hjelper meg å komme gjennom dagen.
Ingen kan se den, men jeg vet at den er der.
Det kan ikke være lett med teamet ditt.
Jeg laster dem ikke for det.
De aner ikke hvordan det er å høre de grove kommentarene deres.
Skulle gjerne sett ansiktene deres en dag...
Skulle gjerne
møtt opp på jobb en morgen
i kjolen min
og høyhælte sko,
og bare...
...satt meg ved plassen min.
Hva skjedde etter middagen?
- Du vet godt hva som skjedde. - Jeg trenger å høre det fra deg.
- Det er de heite detaljene som tenner deg? - Nei.
Det er din historie. Jeg vil høre din versjon.
Jeg skiftet for å dra til Access.
Dressen min lå i vesken.
Jeg ville bare ha en time for meg selv før jeg dro hjem.
Når jeg en sjelden gang får litt alenetid,
er det som om livet mitt skinner litt klarere.
Uansett, jeg fikk lyst på en drink. Jeg visste ikke at Rémi ville være der.
Du kjente ham?
Vi hadde støtt på hverandre et par ganger.
Vi hadde bare utvekslet blikk.
Jeg visste bare fornavnet hans.
Da jeg kom dit, satt han alene ved bardisken.
Jeg dro bort for å snakke med ham, og vi fant tonen umiddelbart.
Tror jeg.
Ting skjedde fort.
Det var da dere dro til gårdsplassen for å ha seksuelt samkvem?
Vent nå litt. Dette skjer ikke ofte. Det er ikke derfor jeg drar ut.
De fleste transvestittene jeg kjenner, er heterofile.
Det er sant...
...at jeg noen ganger ligger med menn.
Men...
...jeg elsker kona mi, både emosjonelt og fysisk.
Jeg elsker å være den mannen som kommer hjem til familien hver kveld,
og også den kvinnen som var på Access i natt.
Jeg liker begge.
Jeg vil ikke bare velge én.
Uansett,
vi dro til gårdsplassen.
Et annet par kysset der. De dro raskt.
Vi ble heller ikke værende lenge.
Vi delte bare et fint øyeblikk sammen.
På veien tilbake til baren
så vi dem i det fjerne.
Hvor mange var det?
Fem stykker.
De lo høyt.
Jeg kjenner den typen godt.
Forulempet de dere?
De sto mellom oss og baren. De fikk øye på oss.
Rémi ville gå forbi dem for å vise at han ikke var redd. Men...
...jeg spurte ham om vi kunne gå den andre veien.
Så vi gikk vår vei.
Da jeg kikket bak meg, fulgte de etter oss.
Jeg kunne høre latteren og fornærmelsene deres bli stadig høyere.
Vi begynte å løpe ned gater på måfå.
Jeg klarte ikke å holde tritt med Rémi i mine høyhælte sko.
Det var da jeg falt.
Slik skadet du hånden din.
Da jeg reiste meg opp, så jeg en åpen vogninngang.
Så jeg gjemte meg.
De løp forbi meg, men så meg ikke.
Jeg hørte alt sammen.
Ropingen da de trengte ham opp i et hjørne.
Fornærmelsene,
slagene.
Jeg klarte ikke å bevege meg. Jeg var stiv av skrekk.
Han ble maltraktert,
og jeg gjorde ingenting.
Jeg ventet til de dro,
og så tok jeg på meg dressen min igjen.
Jeg fjernet sminken min,
la kjolen min, vesken min og alt annet i en søppelbøtte
og løp mot bilen min.
Jeg lot ham bare ligge der.
Jeg skammer meg veldig.
Fryktet du for livet ditt?
Nei.
Jeg var ikke redd da.
Jeg tenkte ikke på dem
eller Rémi.
Jeg tenkte på kona og døtrene mine,
og hva jeg måtte fortelle dem.
På grunn av...
...dette beklagelige marerittet.
Det holder for denne gang.
Hva vil skje nå?
Inntil videre vil vi anta at du forteller sannheten.
Dere gir aldri opp.
Vi vil trenge detaljerte beskrivelser av disse mennene.
Så vil vi be deg identifisere dem hvis de blir arrestert.
Og kanskje du vil bli innkalt som vitne.
Med tanke på presset er det mulig at alle detaljene dine vil bli offentliggjort.
Dette er første gang jeg har sagt det til noen.
Takk for motet ditt.
Kan du få ham til å signere uttalelsen sin?
Ok. Og jeg tar meg av overføringen hans.
- Takk for at du ringte meg. - Det var da så lite.
Blir du med og spiser frokost?
Ja. Det ville vært flott.
Ikke bli for ivrig, det er bare frokost.
Jeg forstår det.
Vi sender signalementene til etterforskingsenhetene. Veldig bra.
Takk, herr statsadvokat. Du også.
Du klarte deg bra der inne.
- Veldig bra. - Statsadvokaten er skuffa.
Du fikk en i nettet. Det er det som teller.
- Audrey. - Hva?
Det var jeg som tabbet meg ut med Webers advokat.
Jeg bare tullet litt og fortalte henne om Laetitias sykepermisjon
uten å tenke meg om.
Da jeg innså det, var det for sent å gjøre noe.
Hvorfor sa du det ikke?
Det ville ha tatt seg dårlig ut rett før jeg pensjonerte meg.
Og alle trodde det var ditt verk.
Ja, jeg trodde du ville være ute av døra innen to uker, så...
Du bør snakke med direktøren i dag.
Det skal jeg.
Vi får ta en titt på overføringen din.
Jeg skal dra hjem for å se til sønnen min og ta en dusj.
Vi ses i morgen. Senere i dag, mener jeg.
Ja, vi ses senere.
Og godt jobbet!
Tekst: Rune Kinn Anjum